### УКАЗАНИЯ ЗА ПРОЦЕДУРАТА И ПОДГОТОВКАТА НА ОФЕРТАТА

***“ТЕКУЩ РЕМОНТ НА ГОРСКИ ПЪТИЩА: ПРЕДОСТАВЯНЕ НА РЕМОНТНИ УСЛУГИ (ВКЛЮЧИТЕЛНО И ДОСТАВКА НА ИНЕРТНИ МАТЕРИАЛИ), СВЪРЗАНИ С ПОДДРЪЖКА И ТЕКУЩ РЕМОНТ НА СЪЩЕСТВУВАЩИ КАМИОННИ ГОРСКИ ПЪТИЩА И СЪОРЪЖЕНИЯТА КЪМ ТЯХ, ОСИГУРЯВАЩИ ДОСТЪП ДО ОБЕКТИТЕ, ВКЛЮЧЕНИ ЗА ПОЛЗВАНЕ В ДГТ, НА ТЕРИТОРИЯТА НА ТП “ДГС – Берковица”***

## І. УЧАСТИЕ В ПРОЦЕДУРАТА

1. В публичното състезание за възлагане на обществена поръчка има право да участва всяко българско или чуждестранно физическо или юридическо лице, както и техни обединения, което отговаря на условията, посочени в Закона за обществените поръчки и предварително обявените условия от Възложителя в документацията за участие.
2. Възложителят отстранява от участие в публичното състезание за възлагане на обществена поръчка участник, който:
   1. е осъден с влязла в сила присъда, освен ако е реабилитиран, за престъпление по чл. 108а, чл. 159а – 159г, чл. 172, чл. 192а, чл. 194 – 217, чл. 219 – 252, чл. 253 – 260, чл. 301 – 307, чл. 321, 321а и чл. 352 – 353е от Наказателния кодекс;
   2. е осъден с влязло в сила присъда, освен ако е реабилитиран, за престъпление, аналогично на тези по т. 1, в друга държава членка или трета страна;
   3. има задължения по смисъла на чл. 162, ал. 2, т. 1 от Данъчно-осигурителния процесуален кодекс и лихвите по тях, към държавата или към общината по седалището на възложителя и на кандидата или участника, или аналогични задължения, установени с акт на компетентен орган, съгласно законодателството на държавата, в която кандидатът или участникът, освен ако е допуснато разсрочване, отсрочване или обезпечение на задълженията или задължението е по акт, който не е влязъл в сила;
   4. е налице неравнопоставеност в случаите по чл. 44, ал. 5 от ЗОП;
   5. е установено, че:

а) е представил документ с невярно съдържание, свързан с удостоверяване липсата на

основания за отстраняване или изпълнението на критериите за подбор;

б) не е предоставил изискваща се информация, свързана с удостоверяване липсата на

основания за отстраняване или изпълнението на критериите за подбор;

* 1. е установено с влязло в сила наказателно постановление или съдебно решение, че при изпълнение на договор за обществена поръчка е нарушил чл. 118, чл. 128, чл. 245 и чл. 301 – 305 от Кодекса на труда или аналогични задължения, установени с акт на компетентен орган, съгласно законодателството на държавата, в която кандидатът или участникът е установен;
  2. е налице конфликт на интереси, който не може да бъде отстранен;
  3. обявен е в несъстоятелност или е в производство по несъстоятелност, или е в процедура по ликвидация, или е сключил извънсъдебно споразумение с кредиторите си по смисъла на чл.740 от Търговския закон, или е преустановил дейността си, а в случай че кандидатът или участникът е чуждестранно лице - се намира в подобно положение, произтичащо от сходна процедура, съгласно законодателството на държавата, в която е установен;
  4. лишен е от правото да упражнява определена професия или дейност съгласно законодателството на държавата, в която е извършено деянието;
  5. сключил е споразумение с други лица с цел нарушаване на конкуренцията, когато нарушението е установено с акт на компетентен орган;
  6. доказано е, че е виновен за неизпълнение на договор за обществена поръчка или на договор за концесия за строителство или за услуга, довело до предсрочното му прекратяване, изплащане на обезщетения или други подобни санкции, с изключение на случаите, когато неизпълнението засяга по-малко от 50 на сто от стойността или обема на договора;
  7. опитал е да:

а) повлияе на вземането на решение от страна на възложителя, свързано с отстраняването, подбора или възлагането, включително чрез предоставяне на невярна или заблуждаваща информация, или

б) получи информация, която може да му даде неоснователно предимство в процедурата за възлагане на обществена поръчка.

**Горепосочените изисквания се прилагат за:**

- при събирателно дружество - лицата по чл. 84, ал. 1 и чл. 89, ал. 1 от Търговския закон;

- при командитно дружество – неограничено отговорните съдружници по чл. 105 от Търговския закон;

- при дружество с ограничена отговорност - лицата по чл. 141, ал. 1 и 2 от Търговския закон, а при еднолично дружество с ограничена отговорност - лицата по чл. 147, ал. 1 от Търговския закон;

- при акционерно дружество – лицата по чл. 241, ал. 1, чл. 242, ал.1 и чл. 244, ал. 1 от Търговския закон;

- при командитно дружество с акции - лицата по чл. 256 във връзка с чл. 244, ал. 1 от Търговския закон;

- при едноличен търговец - физическото лице - търговец;

- при клон на чуждестранно лице – лицето, което управлява и представлява клона или има аналогични права съгласно законодателството на държавата, в която клонът е регистриран;

- в случаите от 1 до 7 – и прокуристите, когато има такива. Декларация се подава само от прокуриста, в чиято представителна власт е включена територията на Република България, съответно територията на държавата, в която се провежда процедурата при възложител по чл. 5, ал. 2, т. 15 от ЗОП;

- в останали случаи, включително за чуждестранните лица - лицата, които представляват, управляват и контролират кандидата или участника съгласно законодателството на държавата, в която са установени.

Кандидат или участник, за когото са налице основания за отстраняване има право да представи доказателства, че е предприел мерки, които гарантират неговата надежност, въпреки наличието на съответното основание за отстраняване съгласно чл. 56, ал.1 от ЗОП. За доказване на липсата на основания за отстраняване участникът, избран за изпълнител, представя документи съгласно чл. 58 от ЗОП.

1. Всеки участник може да подаде само една оферта, с която участва за една или повече обособени позиции (ако има такива).

**II. ПРЕДМЕТ И СРОК ЗА ИЗПЪЛНЕНИЕ НА ПОРЪЧКАТА.**

1.Предмет на настоящата обществена поръчка е текущ ремонт и поддръжка на съществуващи горски пътища, осигуряващи достъп до обектите, включени за ползване, на територията на ТП ”ДГС-Берковица”.

В техническата спецификация подробно са описани вида на дейностите и количеството материал необходим за изпълнение на поръчката: доставка на инертни материали до обекта ; Работа със специализирани машини до 65 kW; Работа със специализирани машини над 65 kW.

**2.Срок за цялостно изпълнение на поръчката е 12 (дванадесет) месеца, считано от сключване на договора.**

**III. СТОЙНОСТ НА ПОРЪЧКАТА**

**Прогнозна стойност на поръчката:**

Общата прогнозна стойност на обществената поръчката – да не надвишава сумата от 15000.00 (петнадесет хиляди) лева без ДДС.

Всички предложени цени следва да бъдат посочени в български лева, закръглени с точност до втория знак на десетичната запетая.

**IV. СЪДЪРЖАНИЕ НА ОФЕРТАТА**

**Офертата се изготвя по приложените в настоящата документация образци и указания и трябва да съдържа следното:**

**1.**  **Образец № 1** – **Единен европейски документ за обществени поръчки (ЕЕДОП)** за участника в съответствие с изискванията на закона и условията на възложителя, а когато е приложимо – ЕЕДОП за всеки от участниците в обединението, което не е юридическо лице, за всеки подизпълнител и за всяко лице, чиито ресурси ще бъдат ангажирани в изпълнението на поръчката.

**ВАЖНО!!!** Съгласно чл. 67, ал. 4 от Закона за обществените поръчки, във връзка с § 29, т. 5, б. „а” от Преходните и заключителни разпоредби на ЗОП, считано от 01.04.2018 г. Единният европейски документ за обществени поръчки /ЕЕДОП/ се предоставя задължително в електронен вид по образец, утвърден с акт на Европейската комисия. При подаване на офертата **участниците задължително предоставят ЕЕДОП в електронен вид**, като той трябва да бъде **цифрово подписан и приложен на подходящ оптичен носител към пакета документи** за участие в процедурата. Форматът, в който се предоставя документа, не следва да позволява редактиране на неговото съдържание.**е-ЕЕДОП в който декларират личното състояние подават представляващите участника, членовете на управителни или надзорни органи, пълномощници, в случай, че офертата се подава след упълномощаване.**

***Указания за подготовка на ЕЕДОП****:*

* *При подаване на офертата участникът декларира липсата на основанията за отстраняване по т. 1.1 (основанията по чл.54, ал.1, т.1, т. 2, т.3, т. 4, т.5, т.6 и т.7 и определените от възложителя обстоятелства по чл.55, ал.1, т.1 и т.5 от ЗОП) и съответствие с критериите за подбор чрез представяне на ЕЕДОП. В него се предоставя съответната информация, изисквана от възложителя, и се посочват националните бази данни, в които се съдържат декларираните обстоятелства, или компетентните органи, които съгласно законодателството на държавата, в която участникът е установен, са длъжни да предоставят информация.*
* *В ЕЕДОП се представят данни относно публичните регистри, в които се съдържа информация за декларираните обстоятелства или за компетентния орган, който съгласно законодателството на съответната държава е длъжен да предоставя информация за тези обстоятелства служебно на възложителя.*
* *В част II, Раздел А от ЕЕДОП, участниците посочват единен идентификационен код по чл. 23 от Закона за търговския регистър, БУЛСТАТ и/или друга идентифицираща информация в съответствие със законодателството на държавата, в която участникът е установен, както и адрес, включително електронен, за кореспонденция при провеждането на процедурата. Когато участник в обществена поръчка е обединение, което не е юридическо лице, в част II, Раздел А от ЕЕДОП се посочва правната форма на участника (обединение/консорциум/друга), като в този случай се подава отделен ЕЕДОП за всеки един участник в обединението. В случай че обединението е регистрирано по БУЛСТАТ преди датата на подаване на офертата за настоящата обществена поръчка, се посочва БУЛСТАТ и/или друга идентифицираща информация в съответствие със законодателството на държавата, в която участникът е установен, както и адрес, включително електронен, за кореспонденция при провеждането на процедурата.*
* *В част II, Раздел Б от ЕЕДОП се посочват името/ната и адреса/ите на лицето/ата, упълномощено/и да представляват участника за целите на процедурата за възлагане на обществена поръчка, както и всички лица, които представляват участника, членовете на неговите управителни и надзорни органи, както и други лица, които имат правомощия да упражняват контрол при вземането на решения от тези органи.*
* ***ЕЕДОП се подписва цифрово, като задължително се вписват трите имена и качеството на подписващите.***
* *В Част ІV, Раздел В, т. 10 от ЕЕДОП участниците посочват подизпълнителите и дела от поръчката, който ще им възложат, ако възнамеряват да използват такива.*
* *Когато участникът се позовава на капацитета на трети лица, посочва това в Част II, Раздел В от ЕЕДОП и приложимите полета от Част IV от ЕЕДОП.*
* *Когато участникът е посочил, че ще използва капацитета на трети лица за доказване на съответствието с критериите за подбор или че ще използва подизпълнители, за всяко от тези лица се представя отделен цифрово подписан ЕЕДОП.*
* *В случай, че участникът е обединение, което не е юридическо лице ЕЕДОП се представя цифрово подписан за всяко физическо и/или юридическо лице, включено в състава на обединението.*
* *Когато изискванията по т. 1.1, т. 1), 2) и 7) (чл. 54, ал. 1, т. 1, 2 и 7 от ЗОП) се отнасят за повече от едно лице, всички лица подписват цифрово един и същ ЕЕДОП. Когато е налице необходимост от защита на личните данни или при различие в обстоятелствата, свързани с личното състояние, информацията относно изискванията по чл. 54, ал. 1, т. 1, 2 и 7 от ЗОП се попълва в отделен цифрово подписан ЕЕДОП за всяко лице или за някои от лицата.*
* *Когато се подава повече от един ЕЕДОП, обстоятелствата, свързани с критериите за подбор, се съдържат само в ЕЕДОП, цифрово подписан от лице, което може самостоятелно да представлява участника.*
* *Участниците могат да използват ЕЕДОП, който вече е бил използван при предходна процедура за обществена поръчка, при условие че потвърдят, че съдържащата се в него информация все още е актуална. Участниците могат да използват възможността, когато е осигурен пряк и неограничен достъп по електронен път до вече изготвен и подписан електронно ЕЕДОП.*

*В тези случаи към документите за подбор вместо ЕЕДОП се представя декларация, с която се потвърждава актуалността на данните и автентичността на подписите в публикувания ЕЕДОП, и се посочва адресът, на който е осигурен достъп до документа.*

* *Когато за участник е налице някое от основанията по чл.54, ал.1, т.1, т. 2, т.3, т. 4, т.5, т.6 и т.7 и определените от възложителя обстоятелства по чл.55, ал.1, т.1 и т.5 от ЗОП и преди подаването на офертата той е предприел мерки за доказване на надеждност по чл. 56 от ЗОП, тези мерки се описват в ЕЕДОП.*

*Важно:*

*Възложителят може да изисква от участниците по всяко време да представят всички или част от документите, чрез които се доказва информацията, посочена в ЕЕДОП, когато това е необходимо за законосъобразното провеждане на процедурата. Документите се представят и за подизпълнителите и третите лица, ако има такива.*

**2. Образец № 2** – Оферта;

**3.** **Образец № 3 –** Техническо предложение за изпълнение на поръчката в съответствие с техническите спецификации на възложителя, включващо и срока на изпълнение на поръчката, следва да бъде изготвено по **Образец № 3** – оригинал.

Участниците попълват, подписват и подпечатват техническото предложение, без да посочват цени. Всякаква информация, свързана с цени, трябва да се съдържа, единствено в ценовата оферта на участника.

**4.** **Образец № 4** - ДЕКЛАРАЦИЯ ЗА ИНФОРМИРАНОСТ И СЪГЛАСИЕ ЗА ОБРАБОТВАНЕ НА ЛИЧНИ ДАННИ;

**5.** **Образец № 5** - Декларация **по чл. 6, ал. 2 от Закона за мерките срещу изпирането на пари (ЗМИП)**;

**6. Образец № 6** – Декларация, че при изготвяне на офертата са спазени задълженията, свързани с данъци и осигуровки, опазване на околната среда, закрила на заетостта и условията на труд, когато е приложимо;

**7. Образец № 7 -** Опис на документите и информацията, съдържащи се в офертата.

**8.** **Плик с надпис „*Предлагани ценови параметри”:***

Ценово предложение – подготвя се от участника по **Образец № 8** – оригинал.

Предложената от участника в публичното състезание обща стойност за изпълнение на обществената поръчка не трябва да надвишава – **15 000,00 (петнадесет хиляди)** лева без ДДС.

Участниците следва да представят ценово предложение в съответствие с приложените към документацията образци.

Посочва се общата стойност за изпълнение на предмета на поръчката и единични цени на необходимите дейности уточнени в техническата спецификация.

Същата следва да е в лева без включен ДДС. Стойността не подлежи на корекция в процеса на изпълнение на поръчката.

Общата стойност на предложението трябва да съответства на сбора от произведенията на единичните цени по прогнозните количества на отделните дейности.

Изписаната с цифри обща стойност на предложението трябва да съответства на изписаната с думи.

Предлаганата цена не трябва да се посочва в друг от документите, приложени към офертата.

**9.** Нотариално заверено пълномощно, когато офертата се подава от упълномощено лице. Пълномощното следва да съдържа всички данни на лицата (упълномощен и упълномощител), както и изрично изявление, че упълномощеното лице има право да подпише офертата (съответен документ, съдържащ се в нея) и/или да представлява участника в процедурата.

Участниците **може** да посочат коя част от офертата е с конфиденциален характер на основание чл. 102, ал. 1 от ЗОП и да изискват от възложителя да не я разкрива. За целта се попълва декларация /свободен текст/, която се прилага в плика с офертата.

**10.** Изисквания към финансово и икономическо състояние на кандидатите **– няма.**

**11.** Технически, професионални и други специални изисквания**:**

**11.1.** Кандидатът следва да разполага с необходима техника за изпълнение на поръчката **– минимум 1 бр. многофункционален багер до 65 kW и минимум 1 бр. многофункционален багер или булдозер над 65 kW, както и с минимум един правоспособен багерист или булдозерист**.

Ако участникът е предвидил, че ще използва подизпълнител, то последният също попълва и представя изискуемите документи за участие в процедурата.

Преди сключване на договор за обществена поръчка, възложителят изисква от участника, определен за изпълнител, да представи актуални документи, съответстващи с поставените критерии за подбор:

– собствена техника, договори за покупко-продажба или друг документ, доказващ, че техниката е собствена;

* Копие от договор за наем, ако техниката е наета;
* Копия от свидетелствата за регистрация на техниката.
* Копие от документ за правоуправление на багер или булдозер.

# V. ПОДГОТОВКА НА ОФЕРТАТА ЗА УЧАСТИЕ В ПУБЛИЧНОТО СЪСТЕЗАНИЕ

При изготвяне на офертата всеки участник трябва да се придържа към обявените от Възложителя условия.

До изтичането на срока за подаване на офертата всеки участник може да промени, да допълни или да оттегли офертата си.

Лице, което участва в обединение или е дало съгласие и фигурира като подизпълнител в офертата на друг участник, не може да представя самостоятелна оферта.

В публичното състезание за възлагане на обществена поръчка едно физическо или юридическо лице може да участва само в едно обединение.

Заинтересованите лица, могат да участват само с една оферта. Не се допускат варианти. Срокът за подаване на офертите е до **17:00 часа на 30.04.2019 г.**

Офертата за участие се представя от участника или от негов упълномощен представител, лично или по пощата чрез препоръчано писмо с обратна разписка, в запечатан непрозрачен плик, в административната сграда на ТП ДГС Берковица - гр. Берковица п.к. 3500, ул. “Митрополит Кирил” № 13, ет 2.

**Върху плика участникът посочва предмета на поръчката, подател, адрес за кореспонденция, телефон и електронен адрес.**

**Върху плика се посочва:**

**Получател: СЗДП ТП ДГС Берковица**

**гр. Берковица п.к. 3500**

**ул. “Митрополит Кирил” № 13, ет. 2**

**За участие в публично състезание за възлагане на обществена поръчка с предмет:**

***“ТЕКУЩ РЕМОНТ НА ГОРСКИ ПЪТИЩА: ПРЕДОСТАВЯНЕ НА РЕМОНТНИ УСЛУГИ (ВКЛЮЧИТЕЛНО И ДОСТАВКА НА ИНЕРТНИ МАТЕРИАЛИ), СВЪРЗАНИ С ПОДДРЪЖКА И ТЕКУЩ РЕМОНТ НА СЪЩЕСТВУВАЩИ КАМИОННИ ГОРСКИ ПЪТИЩА И СЪОРЪЖЕНИЯТА КЪМ ТЯХ, ОСИГУРЯВАЩИ ДОСТЪП ДО ОБЕКТИТЕ, ВКЛЮЧЕНИ ЗА ПОЛЗВАНЕ В ДГТ, НА ТЕРИТОРИЯТА НА ТП “ДГС – Берковица”***

**Дата, час и място на отваряне на офертите:** Офертите ще бъдат отворени на **02.05.2019 г**. **от 09:30 часа** в сградата на СЗДП ТП ДГС Берковица - гр. Берковица п.к. 3500, ул. “Митрополит Кирил” № 13, ет 2. На отварянето на офертите могат да присъстват всички заинтересовани лица, участниците в обществената поръчка или техни упълномощени представители.

**Възложителят не се ангажира да съдейства за пристигането на офертата на адреса и в срока, определен от него. Рискът от забава или загубване на офертата е за участника. При приемане на офертата върху плика се отбелязва поредния номер, датата и часа на получаване и посочените данни се вписват във входящия регистър на ТП ДГС Берковица, за което на приносителя се издава документ.**

Възложителят не приема за участие в публично състезание и връща незабавно на участниците оферти, които са:

- представени след изтичане на крайния срок за получаване на офертите;

- представени в незапечатан или скъсан плик.

Тези обстоятелства се отбелязват във входящия регистър, след което се връщат на участника.

Представените документи от участниците в публичното състезание не подлежат на връщане.

Всички документи следва да бъдат представени на български език, като документите, които се представят от участника в копия, следва да бъдат заверени на всяка страница с текст “вярно с оригинала”, с подпис и печат на участника.

Декларациите се представят винаги в оригинал.

Когатo участникът в публичното състезание е обединение, което не е юридическо лице, се прилага разпоредбата на чл. 56, ал. 3 от ЗОП.

Разходите по изработването на офертите са за сметка на участниците в процедурата. Участниците не могат да имат претенции по направените от тях разходи, включително и при некласиране.

**VI. Разглеждане, оценка и класиране на офертите.**

1. Участниците следва да съблюдават сроковете и условията за подаване на оферти, посочени в Обявлението за обществена поръчка и настоящите Указания за участие.

2. След изтичане на срока за получаване на оферти, Възложителят назначава Комисия, която да извърши подбор на участниците, разглеждане и оценка на постъпилите оферти.

3. Правилата за работата на Комисията, нейните правомощия и провеждане на заседания по извършване на подбор на участниците, разглеждане, оценка и класиране на постъпилите оферти са уредени в чл.104 от ЗОП във връзка с чл.54 - чл.61 от ППЗОП. Посочените нормативни изисквания ще се прилагат в настоящата обществена поръчка при спазване на принципите на равнопоставеност и прозрачност.

4. В 10 - дневен срок от утвърждаване на протокола на Комисията, Възложителят издава Решение за определяне на изпълнител или за прекратяване на процедурата. Решенията на Възложителя по предходното изречение се изпращат в един и същи ден на участниците в процедурата и се публикуват в „профила на купувача".

5. Относно сключването, изменението и прекратяването на договора за възлагане на обществената поръчка се прилагат правилата на разпоредбите на чл.112 - чл.120 от ЗОП във връзка с чл.68 - чл.76 от ППЗОП.

6. С избраният за изпълнител, ще бъде сключен договор за изпълнение на поръчката. Договорът ще бъде изготвен съгласно приложения образец.

**ДОКУМЕНТАЦИЯТА МОЖЕ ДА БЪДЕ СВАЛЕНА ОТ ПРОФИЛА НА КУПУВАЧА на хиперлинк: http://procurement.szdp.bg/?q=page&idd=index&porachkaid=20190405QVMR11009532**

За неуредените в настоящата документация въпроси се прилага Закона за обществените поръчки и правилника за прилагането му.

**VII. Гаранции за изпълнение на обществената поръчка**

**Гаранция за изпълнение на договора -** в размер на 5 % (пет на сто) от стойността на договора без ДДС.

Гаранцията за изпълнение на договора може да се представи под формата на:

* банкова гаранция (изготвя се пообразец на банката, която я издава, при условие че в гаранцията са вписани условията на Възложителя);
* парична сума, преведена по следната банкова сметка на ТП ДГС Берковица:

**IBAN BG02CECB979010E7678700, BIC CECBBGSF, при „ЦКБ” АД –клон Монтана**, **гр.Берковица.**

* застраховка, която обезпечава изпълнението чрез покритие на отговорността на изпълнителя.

Участникът, определен за изпълнител, избира сам формата на гаранцията за изпълнение.

Когато участникът избере гаранцията за изпълнение на договора да бъде банкова гаранция, тогава това трябва да бъде безусловна и неотменима банкова гаранция, в полза на ТП ДГС-Берковица и със срок на валидност – срока за изпълнение на договора.

Ако избраният изпълнител избере да изпълни задълженията си за предоставяне на гаранция за изпълнение чрез сключване на застраховка, той трябва да предостави валидни застрахователни полици, които покриват единствено рисковете, свързани с реализацията на договора, и не може да бъдат използвани за обезпечаване на отговорността на изпълнителя по друг договор.

Гаранцията под формата на парична сума или банкова гаранция може да се предостави от името на изпълнителя за сметка на трето лице – гарант.

Участникът, определен за Изпълнител на обществената поръчка, представя банковата гаранция или платежния документ за внесената по банков път гаранция или застрахователната полица за изпълнение на договора при неговото сключване.

Условията и сроковете за задържане или освобождаване на гаранцията за изпълнение се уреждат в договора за обществена поръчка.

**VIII. ОЦЕНЯВАНЕ НА ПОСТЪПИЛИТЕ ПРЕДЛОЖЕНИЯ**

1. **Критерият за оценка** на постъпилите предложения за участие в публично състезание с предмет: *“ТЕКУЩ РЕМОНТ НА ГОРСКИ ПЪТИЩА: ПРЕДОСТАВЯНЕ НА РЕМОНТНИ УСЛУГИ (ВКЛЮЧИТЕЛНО И ДОСТАВКА НА ИНЕРТНИ МАТЕРИАЛИ), СВЪРЗАНИ С ПОДДРЪЖКА И ТЕКУЩ РЕМОНТ НА СЪЩЕСТВУВАЩИ КАМИОННИ ГОРСКИ ПЪТИЩА И СЪОРЪЖЕНИЯТА КЪМ ТЯХ, ОСИГУРЯВАЩИ ДОСТЪП ДО ОБЕКТИТЕ, ВКЛЮЧЕНИ ЗА ПОЛЗВАНЕ В ДГТ, НА ТЕРИТОРИЯТА НА ТП “ДГС – Берковица”* е **„най-ниска цена”.**

2. Когато двама или повече участници предложат една и съща **най-ниска цена**, комисията провежда публично жребий за определяне на изпълнител между класираните на първо място оферти.

IX. Разяснения по документацията за участие.

До 5/пет/ дни преди изтичане срока за подаване на документацията всеки участник може да поиска писмено от Възложителя разяснения по документацията за участие на адреса посочен в обявлението.

Възложителят се задължава да отговори на полученото искане за разяснение в 3 (три) дневен срок от постъпване на въпросите на Адрес на профила на купувача. За обявяването на резултатите от работата на комисията, основанията за прекратяване, процедурата за обжалване, сключването на договор, комуникацията между възложителя и участниците и за всички други неуредени въпроси се прилагат разпоредбите на ЗОП и ППЗОП.

В случай на идентифициране на несъответствия между Документация, Обявление и Решение за откриване на обществена поръчка и приложени образци, да се прилага с приоритет както следва: Обявление, Решение, Документация (Указания за подготовка на офертите, Техническа спецификация, Проект на договор, Образци).

**X. Сключване на договор.**

С избраният изпълнител ще бъде сключен договор за изпълнение на поръчката. Договорът ще бъде изготвен съгласно приложения образец.

Преди подписването на договора, изпълнителят следва да представи документ за внесена гаранция за изпълнение на договора, доказателства за наличие на необходимата техника и персонал по изпълнението на поръчката, както и документите, посочени в чл. 58, ал.1, т. 3 и 4 от Закона за обществените поръчки. Документите се представят под формата на оригинал или заверено копие. Документите, посочени в чл. 58, ал.1, т. 1 и 2 от Закона за обществените поръчки се изискват служебно от Възложителя.

*Документите се представят и за подизпълнителите и третите лица, ако има такива.*